Дзяржаўная ўстанова адукацыі

«Чалюшчавіцкая сярэдняя школа»

Урок літаратурнага чытання ў 2 классе

Янка Купала «Хлопчык і лётчык»

                                                             Настаўнік пачатковых класаў

                                                                     Баравік Аксана Аляксандраўна

Чалюшчавічы, 2018

Тэма: Янка Купала «Хлопчык і лётчык»

Мэта: Фарміраваць чытацкія ўменні называць дзейную асобу верша, вызна- чаць рысы яе характару на аснове маналогу. Выказваць свае адносіны да героя твора. Вызначыць тэму і асноўную думку верша. Захопленасць героя верша пазнаннем жыцця і свету, марай пра незвычайныя падарожжы і ад- крыцці; імкненне як мага хутчэй пакарыць неба, набыць любімую прафесію

Стварыць умовы для фарміравання правільнага асэнсаванага чытання ўголас цэлымі словамі, развіцця звязнага маўлення. садзейнічаць фарміраванню ўмення выказваць свае меркаванні аб будучай прафесіі. пачуцця павагі да людзей розных прафесій . Садзейнічаць выхаванню пачуцця павагі да людзей розных прафесій , цікавасці да роднай мовы.

Абсталяванне: падручнік, карткі са словамі, партрэты Я.Купалы, Ю. Гагарына.

Ход урока

1.Арганізацыйны этап

Весела звініць званок,

Пачынаем наш урок.

 Добры дзень! Сядайце.

Дзверы ў веды адчыняйце.

Ці ўсе правільна сядзяць?

 Ці ўсе ўважліва глядзяць?

Пакажыце свой настрой.

— Што нам патрэбна, каб урок быў паспяховым? (Увага, цярпенне, праца, дружба, акуратнасць, стараннасць, лянота, цікаўнасць.)

-Давайце прагонім ляноту.

Лянота, лянота,

Ідзі ў балота.

У лесе схавайся.

Да нас не чапляйся.

2. Этап праверкі выканання дамашняга задання

Гульня “Лішняе слова”

Духмяны, смачны, апетытны.

Выразнае чытанне вучнямі верша Міхася Пазнякова “Хлеб”.

- З чым паэт параўноўвае хлеб?

3.Этап падрыхтоўкі вучняў да вывучэння новага матэрыялу

Работа ў групах

Гульня “Аднавіце словы”

ХЛ.ПЧЫК, П.ЛЁТ, М.ДЗВЕДЗЬ, Р.ЧКІ, Л.ТЧЫК, М.СЯЦ, Т.ВАРЫШ

Моўная размінка

Успрыманне на слых вершы С. Грахоўскага

Не спяць дарослыя і дзеці,

Глядзіць у неба цэлы свет:

Зноў касманаўты у ракеце

да зорак пракладаюць след…

І мы свае гартуем сілы,

Гартуем волю з году ў год,

А падужэюць нашы сілы-

І мы адправімся ў палёт.

Паўтарэнне радкоў верша за настаўнікам, адпрацоўка вымаўлення гукаў г ц ў дз ж ш р

4.Этап засваення новых ведаў і спосабаў дзеянняў

-Назавіце прозвішча касманаўта, які ўпершыню паляцеў у космас?

Юрый Гагарын нарадзіўся ў вёсцы на Смаленшчыне ў Расіі. Яго бацька працаваў цесляром, а маці - даяркаю на ферме. З самага маленства Юра захапіўся прафесіяй лётчыка. Ён старанна вучыўся ў школе, а затым – у лётным вучылішчы. 12 красавіка 1961 года на касмічным караблі “Усход” ажыццявіў першы палёт у космас.

* Як вы думаеце, які верш быў самым любімым у Юрыя Гагарына?
* Хто аўтар гэтага верша? Касманаўты Уладзімір Кавалёнак і Пётр Клімук бралі з сабой у космас кнігі Купалы.

Дэманстрацыя партрэта Янкі Купалы.

Янка Купала – сапраўднае імя Іван Дамінікавіч Луцэвіч, нарадзіўся  25 чэрвеня 1882 года ў вёсцы Вязынка (цяпер Мінская вобласць). Узяў такі псеўданім, бо дата нараджэння супадала з народным святам Купала. Вуліцы Янкі Купалы ёсць у многіх гарадах Беларусі (Брэст, Гомель, Мінск і інш.), Расіі (Валгаград, Казань, Іркуцк, Ніжні Ноўгарад і інш.) і Украіны (Кіеў, Луцк, Львоў і інш.). Акрамя таго, у Гродне ёсць праспект Янкі Купалы, у Гомелі размешчаны сквер Янкі Купалы. У ізраільскім горадзе Ашдодзе з 2012 года ёсць плошча Янкі Купалы. У Гданьску (Польшча) ёсць вуліца Янкі Купалы.

Першаснае чытанне верша «Хлопчык і лётчык» настаўнікам.

— Кім хоча быць хлопчык?

Самастоўнае чытанне верша вучнямі.

* Што вы даведаліся пра хлопчыка?
* Колькі яму гадоў?
* Чым ён займаецца?
* Што значыць «лётаць у сне»?
* Якая ў яго ёсць мара?
* Што хлопчык хоча пабачыць?
* Да каго ён звяртаецца па дапамогу?
* Чаму ён хоча стаць лётчыкам?

5.Этап замацавання новых ведаў

-Прачыйце верш больш ўважліва. Што гаворыць пра сябе хлопчык?

- Якія якасці трэба мець касманаўту?

Фізкульхвілінка

Раз, два, тры, чатыры, пяць, (хадзьба на месцы)

Выйшлі зранку працаваць

Лётчык, повар, машыніст, (рыўкі рукамі)

 Выхавальнік, трактарыст,

 Экскаватаршчык, пажарнік, (павароты тулава)

Будаўнік, урач, настаўнік.

 У цябе хачу спытаць: (хадзьба на месцы)

Кім жа ты жадаеш стаць?

Чытанне верша “ланцужком”.

* Да чаго заклікае нас сваім вершам Янка Купала?
* Якія прафесіі вы ведаеце? Кім вы хочаце стаць?
* А ці ёсць самая важная прафесія?

6. Этап абагульнення ведаў

Гульня «Будзь уважлівы»

 Хлопчыку восем год (7). Ён ходзіць у школу (у дзіцячы сад). Ён умее лётаць на самалёце (у сне). Хлопчык хоча паглядзець на сонца (на зоркі).

Падрыхтоўка класа да выразнага чытання.

Завучванне твора на памяць

7.Этап інфармацыі пра дамашняя заданне

Вывучыць верш Янкi Купалы «Хлопчык і лётчык» на памяць.

8. Этап падвядзення вынікаў урока

* З якім творам мы пазнаёміліся на ўроку?
* Хто аўтар гэтага верша?
* Пра што вы раскажаце дома?

9. Этап рэфлексіі

-Пакажыце свой настрой.

-Усім дзякуй за ўрок.